Beállítások: Raktár

A Rendszer

Beállítások

Rendszerbeállítások menüpont alatt,

a Raktár fülre kattintva az eVIR rendszer raktárkészlet kezeléssel kapcsolatos beállításait lehet elvégezni.

Mezők

ÁFA kulcs pénzneme
Raktári bevételezéskor a program alapértelmezetten az itt meghatározott pénznemben kezeli az ÁFA kulcsokat, ettől eltérő pénznemek használata esetén (pl. import bevételezés) lehetőség van módosítani.
A bevételezés bizonylat tételeinek hozzáadásakor az ÁFA kulcs oszlopban legördülőmezőből kiválasztható lesz az ÁFA kulcs.

Beszár módosítás szállítóleveles bevételezés esetén is
Raktári bevételezés esetén ha az nem számláról, hanem szállítólevélről történik, akkor módosítsa-e a cikk adatlapján megjelenített utolsó beszerzési árat.

Bevételezés nyomtatás példányszáma
Raktári bevételezést követően a bevételezés adatait tartalmazó bizonylatból hány példány kerüljön előállításra.

Raktár korrekció nyomtatás példányszáma
Raktár korrekció bizonylatból hány példány készüljön.

Raktármozgás nyomtatás példányszáma
Raktárak közötti mozgást dokumentáló bizonylatból hány példány kerüljön előállításra.

Százalékosan számolt árak megtartása
Bevételezésnél az árkategóriáknál megadott százalékos értékeket használja az eladási árak számolásához, vagy pedig lehetőséget biztosít az árképzési százalék módosítására egy adott eladási ár eléréséhez.